ट्रेन में मौत, धनबाद में उतारा गया शव
धनबाद | जीआरपीने शुक्रवार को डाउन जोधपुर-हावड़ा एक्सप्रेस से अफरोज आलम नामक यात्री का शव उतरा। अफरोज अपने दो परिजनों के साथ जयपुर से हावड़ा जा रहे थे। वे एस 10 कोच में थे। उनके छोटे भाई जावेद ने बताया कि अफरोज की दोनों किडनियां खराब थीं। दो माह से इलाज चल रहा था। 18 दिसबंर को आयुर्वेदिक इलाज के लिए उन्हें जयपुर ले गए थे। लौटने के क्रम में मुगलसराय के बाद अफरोज की मौत हो गई। जीआरपी ने शव को धनबाद में उतारने के बाद रेल चिकित्सक से जांच कराई। चिकित्सकों ने मौत की पुष्टि करने के बाद इलाज से संबंधित कागजात देखे। रेल थाने में औपचारिकताएं पूरी करने के बाद शव परिजनों को सौंप दिया गया। परिजन शव लेकर हावड़ा के पिलखाना चले गए। वहीं उसे सुपुर्द-ए-खाक किया जाएगा।
hin_Deva hin_Deva